**Avtale om stamcellehøsting**

### Begjæring om å samle navlestrengsblod til stamcellehøsting

### Jeg er innforstått med at Kvinneklinikken, Stavanger universitetssjukehus, gir meg anledning til å samle navlestrengsblod til stamcellehøsting under de forutsetninger som er gitt nedenfor.

1. **Generelt**

At navlestrengsblod til stamcellehøsting innhøstes på Kvinneklinikken betyr ikke at klinikken går god for den medisinske nytten av slik virksomhet. Avgjørelsen om å foreta slik samling er alene min, og jeg gjør dette på eget ansvar og risiko. Jeg har selv ansvar for alle kostnader knyttet til stamcellehøstingen, også eventuelle polikliniske konsultasjoner.

1. **Utførelsen av arbeidet**

Kvinneklinikken og dens ansatte kan ikke bruke ressurser til samling av navlestrengsblodet, da denne virksomhet ikke kan prioritere ikke-medisinske undersøkelser. Imidlertid vil Kvinneklinikken legge forholdene til rette for at eksternt personale kan gjennomføre innsamlingen på en forsvarlig måte, jfr. under.Jeg har selv ansvar for å få varslet den/de som skal ta seg av selve innsamlingen.

Det er en klar forutsetning at tapping av navlestrengsblod ikke medfører økt risiko ved selve fødselen og ikke tar fødselspersonalets oppmerksomhet bort fra mor og barn.

 Etter at de medisinsk prioriterte prøver er tatt av morkaken (f.eks. Rh-typing og Astrup), kan stamcellehøstingen starte. Høstingen må utføres i tråd med gjeldende regelverk. Representant fra firma skal til enhver tid følge de instrukser og pålegg som ansvarshavende jordmor/lege gir. Stamcellehøstingen bør fortrinnsvis foregå på et eget rom, atskilt fra kvinnen og barnet.
Jeg er innforstått med at sen avnavnling ikke kan gjennomføres, og at navlesnorsklemmen settes på innen et minutt.

Kvinneklikkens viktigste oppgaver på Fødeavdelingen er av medisinsk/jordmorfaglig art. Den/de som håndterer fødselen har instruksjonsmyndighet og kan bestemme at tappingen må unnlates etter medisinskfaglig vurderinger. Klinikken forbeholder seg også retten til å avvise personer som måtte virke forstyrrende inn på avdelingens drift, representerer risiko for smitte eller på annen måte kan være til fare for pasienter eller personale.

1. **Bruk av navlestrengsblod til medisinsk indisert formål**

Kvinneklinikken må prioritere bruk av navlestrengsblod til formål som er medisinsk indisert. Dette innebærer at det kan oppstå situasjoner der samling av navlestrengsblod ikke kan benyttes til stamcellehøsting, selv om den herværende avtalen er inngått.

1. **Ansvar**

Kvinneklinikken påtar seg ikke noen form for ansvar for forhold som kan påvirke kvaliteten på eller mengden av de stamceller/stamcelleløsninger som høstes. Dette gjelder bl.a.:

1. Mikrobiologisk eller annen kontaminering som måtte påvises, uansett når påvisningen

 skjer

1. Komplikasjoner eller skade som måtte inntreffe ved evt. bruk av stamcellene eller

 produkter av disse

1. Om antallet stamceller skulle være utilstrekkelig
2. **Økonomisk kompensasjon**

Kvinneklinikken forbeholder seg retten til å kreve økonomisk kompensasjon for utgifter som evt. blir påført sykehuset i forbindelse med/som følge av samling av navlestrengsblod til stamcellehøsting.

Samling av navlestrengsblod til stamcellehøsting forutsetter at denne avtalen er signert på forhånd i to eksemplarer. Avtalen skal også signeres av det firmaet som skal samle og oppbevare navlestrengsblodet. Ett eksemplar leveres/sendes til Kvinneklinikken, Stavanger universitetssjukehus så raskt som mulig, fortrinnsvis 4 uker før termin, det andre beholdes av undertegnede og fremvises ved innleggelse i avdelingen til den jordmor som har ansvar for fødselen. Avtalen vil bli lagt i pasientens journal. Sammen med avtalen skal det også foreligge kopi av godkjenningen av Helsedirektoratet for at firmaet kan utføre stamcellehøsting i Norge.

Jeg har lest og forstått innholdet i denne avtalen.

Dato og sted:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signatur mor:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Blokkbokstaver:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato og sted:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signatur firma:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Blokkbokstaver:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signert skjema sendes til: Fødeavdelingen, Stavanger universitetssjukehus, PB 8100, 4068 Stavanger

**Kvinneklinikken
Stavanger universitetssjukehus**

Kvinneklinikken, SUS, februar 2022
[www.sus.no/kvinneklinikken](http://www.sus.no/kvinneklinikken)